РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој

трговину, туризам, и енергетику

22. октобар 2014. године

Б е о г р а д

ПРЕДСЕДНИКУ НАРОДНЕ СКУПШТИНЕ

 На основу члана 157. став 6. и члана 161. став 1. Пословника Народне скупштине (''Службени гласник'' број 20/12 – пречишћен текст), Одбор за привреду, регионални развој, трговину, туризам и енергетику подноси на ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О АГЕНЦИЈИ ЗА ПРИВАТИЗАЦИЈУ следећи

АМАНДМАН

У члану 2. Предлога закона, којим се мења члан 6, после става 2. додаје се нови став 3.  који гласи:

„У поступку продаје акција, односно удела који су пренети Агенцији после раскида уговора о продаји капитала закљученог између Агенције и купца, примењују се одредбе о отпису дуга прописане законом којим се уређује приватизација.“

Досадашњи ст. 3. и 4. постају ст. 4. и 5.

О б р а з л о ж е њ е

Предложеним амандманом ближе се уређује могућност да Влада донесе одлуку да државни повериоци у поступку продаје акција односно удела који су пренети Агенцији за приватизацију после раскида уговора о продаји капитала закљученог између Агенције за приватизацију и купца, условно отпишу дуг са стањем на дан 31. децембар 2013. године.

 ПРЕДСЕДНИК

 дрАлександра Томић